text: وزیراعظم نے کہا کہ چاہے یہ سووچھ بھارت مشن ہو یا بدعنوانی کے خلاف جنگ یا شہری سہولتوں کا فروغ۔ مرکزی حکومت ریاستی حکومت کے ساتھ کندھے سے کندھا ملاکر کام کررہی ہے۔ انہوں نے کہا کہ ان پروجیکٹوں پر 6600 کروڑ روپے لاگت آئے گی اور یہ پروجیکٹس اس خطے اور ریاست کی ترقی میں ایک طویل سفر طے کریں گے۔ انہوں نے موتی جھیل کی تجدید کاری کے پروجیکت کا بھی ذکر کیا جس کو انہوں نے موتیہاری کی تاریخ کا ایک حصہ قرار دیا۔ انہوں نے کہا کہ اب تک 3 ہزار کروڑ روپے سے زیادہ کے 11 پروجیکٹوں کو منظوری دی گئی ہے تاکہ دریا گنگا میں استعمال شدہ پانی کو داخل ہونے سے روکا جاسکے۔